tomron87/hebrew-wikipedia-sentences-corpus huggingface dataset:
נועם מדר – בן 24, רווק, מנתיבות
הדר שירי – בת 24, רווקה, מרמת גן
דני צ'רבוננקו – בן 29, רווק, מחיפה
בן אדם – בן 35, רווק, מתל אביב
אור בן דוד – בן 29, גרוש בזוגיות +1, מראשון לציון
אמילי קופר – בת 21, רווקה, מאשדוד
תום ברכה – בן 41, רווק, מתל אביב
דִינו֗ר אבשייב – בת 26, רווקה, מנתניה
לירון טנג'י – בת 31, גרושה בזוגיות +1, מאשקלון
אורית ג'ודי טנג'י – בת 61, נשואה +3, מאשקלון
יהב ארהבור – בן 26, רווק, מרמלה
יוסי פריאנטי – בן 29, נשוי +1, מלוד
עינב שרי – בת 24, רווקה, מתל מונד
מלאני למברסקי – בת 24, בזוגיות, מחיפה
מלי קליגר – בת 23, גרושה, מביתר עילית
קרן אוזן – בת 25, בזוגיות, מסביון
איציק עמרם – בן 39, נשוי +3, מאריאל
שילה שלום – בן 27, רווק, מאור יהודה
מיכל מושיוב – בת 35, גרושה, מהרצליה
דרק ג'וניור (די ג'יי) שארפ – בן 27, רווק, מהרצליה
גאיה הראל – בת 26, רווקה, מהרצליה
יהודה אוחיון – בן 28, רווק, מאמונים
ביום ה-13, נלקחה המתמודדת קורלי לרוסה מהבית לבדיקות רפואיות, לאחר שחשה ברע.
ביום ה-15 קורלי הוחזרה לבית.
ביום ה-25, נכנסה לבית מלאני למברסקי, במסגרת כניסת ביניים.
מלאני נכנסה לבית כבר ביום הראשון תחת השם הבדוי "גאיה", כדיירת AI, ויצאה ביום הרביעי בסיום המשימה הסודית.
כעת נכנסה מלאני באופן מלא לבית ותחת זהותה האמיתית.
ביום ה-30, נערכה הדחת הזוגות הראשונה בתולדות האח הגדול.
הדיירים התחלקו לזוגות, במסגרתם הגולשים בבית הצביעו לזוג האהוב עליהם.
הזוג הכי פחות אהוב, עמד להדחה, אחד נגד השני (בדומה להדחת הדו-קרב מהעונה הקודמת) זוג זה היו עידן ויוסי, ובתום ההדחה, הודח עידן מהבית.
ביום ה-32, הוצאו כל הדיירים מהבית, למעט חיים.
חיים "החזיר את הדיירים בזמן" לאירוע הכניסה.
במסגרת החזרה בזמן, כל הדיירים לבשו את הבגדים אותם לבשו באירוע הכניסה, כך גם המנחים.
חיים (הדייר הראשון שנכנס באירוע הכניסה) היה צריך לבחור דייר אחד שיכנס חזרה לבית, ובחר באור.
לאחר מכן, גם אור היה צריך להחזיר דייר לבית, ובחר בדני.
כך הרצף נמשך: דני בחר ביוסי, יוסי בחר ביהב, יהב בחר בהדר והדר בחרה באמילי.
כתוצאה מכך, נותרו שבעה דיירים מחוץ לבית: בן, ברק, מלאני, נועם, עינב, פרידה וקורלי, שהועמדו להדחה השביעית של העונה.
בסוף הערב, הדייר שהודח היה ברק.
ביום ה-35, נכנסו לבית צחי פלג ומלי קליגר במסגרת כניסת ביניים.
לפני שנכנסו, צחי ומלי "התקשרו" לטלפון הבית והעמידו להדחה באופן פומבי.
לאחר העמדתם להדחה בפומבי, שאר הדיירים העמידו גם הם להדחה בפומבי.
ביום ה-46, התחרו ביניהם שישה ממודחי העונה (אורית, דינור, דנה, יהב, עידן וצחי; ברק, לירון ותום ויתרו על ההזדמנות), על הזדמנות לחזור ליום אחד לבית, ובתום אותם 24 שעות אלה, בחרו דיירי הבית בלבד מי מבין שניהם יישאר כדייר קבוע.
שני הדיירים שזכו בהזדמנות השנייה היו אורית ועידן, ועידן נשאר כדייר קבוע.
ביום ה-50, נכנסו לבית חמישה דיירים חדשים במסגרת הכניסה השנייה: איציק עמרם, דיג'יי שארפ, מיכל מושיוב, קרן אוזן ושילה שלום.
ביום ה-58, הקליטה הדיירת אמילי קופר (זמרת במקצועה) סינגל בתוך בית "האח הגדול" בשם "רוקדת בגשם", שהיה זמין בפלטפורמות החל מהיום ה-67 (7 באוגוסט 2024).
ביום ה-95, התקיימה הצבעת "הכרטיס הראשון לגמר", במסגרתה הדייר עם מרב הנקודות עלה אוטומטית לגמר.
כל אחד מהדיירים דירגו את השלושה שלדעתם הכי מגיע להם להעפיל לגמר: מקום שלישי - 100 נקודות, מקום שני - 200 נקודות, מקום ראשון - 300 נקודות.
לאחר שצבר 1,400 נקודות, יוסי קיבל את הכרטיס הראשון לגמר.
ב-23 במאי 2024, לראשונה ב"האח הגדול", הושק קמפיין שלטי חוצות ברחבי הארץ, שעל חלקם היה כתוב את שמות הדיירים החדשים, ועל חלקם שמות רנדומלים.
הקיר ועליו תמונות הפנים של דיירי הבית יוסר ועל מסך ערוץ 26 לא יספרו את הימים של השהייה בבית, אלא יצוין היום בשבוע.
עוד נודע כי גם המשימות ותוכן העונה כולה יושפעו אף הם מאירועי ה-7 באוקטובר.
לפני תחילת העונה, בניגוד למקובל, סייר הדייר חיים טויטו בבית האח במהלך בנייתו, על מנת לוודא שהבית מותאם לשהותו בו, עקב היותו נמוך קומה.
לראשונה, יצר האח הגדול דיירים בעזרת תוכנת AI - התוכנה בנתה דמויות המתאימות להשתתף בבית האח הגדול, ושחקנית אחת ושחקן אחד יגלמו את הדמויות הללו לפי התסריט של התוכנה.
הדיירת הראשונה שהיא שחקנית היא הדיירת גאיה הראל, לכאורה מהרצליה - בפועל היא שחקנית בשם מלאני למברסקי, מחיפה.
הדייר השני שהוא שחקן הוא הדייר יהודה אוחיון, לכאורה מאמונים - בפועל הוא שחקן בשם דוד מושנינו, מעזריקם.
מאוחר יותר, ביום ה-25, למברסקי נכנסה לבית כדיירת קבועה מן במניין.
בעקבות 4 החטופים שפורסם ב-3 ביוני שאינם בין החיים, ההפקה החליטה לבטל את השידור ובמקום זאת לצלם ולהקליט את הפרק באותו הערב, ולשדר אותו במועד מאוחר.
בנוסף ערוץ 26 לא שודר על מנת שלא יתגלה את מי הכניסו לבית בכניסה השנייה.
בעקבות פרסום מותם של 8 הלוחמים ב-15 ביוני, משדר ההדחה השני שהיה אמור להתקיים באותו ערב נדחה ל-17 ביוני, היום ה-16.
החל מהשבוע השני, באתר רשת 13 החל לעלות פודאקסט שמוגש על ידי דיירי הבית, שם מדברים הדיירים על השהות שלהם בבית.
לאחר משימת "בית הציפורים הגדול", הושאר 'תוכי' ליד המרפסת.
מדי פעם התוכי צייץ, והושמעה הקלטה של אחד הדיירים שלא בידיעתו.
ההקלטות השפיעו על השיח ומערכות היחסים בבית בהתאם.
לראשונה בתוכנית, הוקם חדר ליד חדר האח הגדול, שנקרא "חדר השעון".
בחדר היה שימוש פעמים רבות, ביניהם תעודות הזהות של הדיירים, השפעות על הדחות ומפגשי דיירים עם קרוביהם.
לראשונה בגרסה של רשת, התקיימה תחרות "הזדמנות שנייה" בין שישה ממודחי העונה, במסגרתה אחד ממודחי העונה חזר כדייר קבוע.
דיירי ה-AI – ביום ה-1, ערב הכניסה הראשונה, הטיל האח הגדול משימה סודית על שני הדיירים הראשונים בבית – חיים ועידן.
משימת הדייטים – ביום ה-9, האח הגדול הודיע לדיירים שבמשימה זאת יכירו אחד את השני יותר לעומק.
פרידה, דני, יהב, עידן, אור ובן היו צריכים לבחור דייר אחר שאיתו ירצו לצאת ל"דייט", לאחר שנבחרו על ידי הדיירים כדיירים ה"מסקרנים".
יהב בחר בקורלי, פרידה בחרה ביוסי, עידן בחר בעינב, אור בחר באורית, דני בחר בתום ובן בחר בדנה.
בשלב השני של המשימה, דני, אור, אורית, תום, הדר, ברק, נועם, קורלי ועידן היו צריכים "להדגים איך הם מנשקים" על "מצלמת הנשיקות" שהוצבה בחדר האח הגדול.
בשלב השלישי של המשימה, האח הגדול חילק לדיירים סודות של דיירים אחרים, והם היו צריכים לנחש של מי הסוד.
אם רוב הדיירים חשבו שהדייר צדק, למרות שבעצם טעה, ירדו מתקציב השבועי 200 שקלים.
בסוף המשימה, נודע לדיירים שהסכום שירד לדיירים מתקציב המותרות הוא 700 שקלים סה"כ.
משימת הכינים – ביום ה-18, פרידה נקראה לחדר האח הגדול וקיבלה משימה סודית: לשכנע את אורית שיש לה כינים.
לאחר מכן, כל הדיירים, שרוכזו בסלון בעוד שאורית נשארה בחדר האח הגדול, הצטרפו למשימה, שם נאמר להם שדני והדר צריכים לגרום לאורית לבדוק אם יש להם כינים, ונועם ותום צריכים לגרום לה למרוח להם על הראש מיונז, כ"טיפול מונע".
בנוסף, ארבעה דיירים מתנדבים יצטרכו לגרום לאורית להחליף להם מצעים, בעוד שכל הצלחה בתת-משימה תוסיף לתקציב השבועי 600 שקלים.
בית הציפורים הגדול – ביום ה-22, הדיירים התחלקו לשלוש קבוצות לפי תכונות: קבוצת היענים (הדיירים שטומנים את ראשם בחול; בן, ברק, חיים, יוסי ועינב), קבוצת הטווסים (הדיירים האגואיסטים; אמילי, דנה, הדר, נועם ופרידה) וקבוצת הנשרים (הדיירים הדורסניים; אור, אורית, דני, יהב, עידן וקורלי).
לדיירים נודע כי לכל קבוצה יש 30 ביצים, והמשימה שלהם היא להשיג כמה שיותר מהם.
במהלך המשימה, התקיימו מספר תתי-משימות, שיכלו לזכות את הקבוצות בביצים, ולהוריד את כמות הביצים לקבוצות.
דרך נוספת להשיג ביצים, היא מהתרנגולת שבחצר, ממנה יכולים לקחת ביצה כשישמעו את צליל הקרקור.
הדיירים יכולים גם לגנוב ביצים מקבוצה אחרת, אלא אם כן מישהו מהקבוצה היריבה נגע בהם, במקרה כזה יצטרכו לתת ביצה נוספת מקבוצתם ולהחזיר את הביצה שגנבו.
הקבוצה שתסיים את המשימה עם כמות הביצים הגבוהה ביותר, תקבל 'כוח גדול' להמשך השבוע.
בחצר הוצבו ביצי זהב, חלק מהן כיתרון, וחלקן כחיסרון לתקציב השבועי.
את פתיחת הביצים, הם יכולים לעצור אחרי איזה ביצה שירצו.
על הביצה הראשונה שפתחו, נכתב "תקציב מותרות", שם הדיירים הפסיקו את הפתיחה וקיבלו תקציב מותרות.
הקבוצה שסיימה את המשימה עם כמות הביצים הגדולה ביותר, היו קבוצת הטווסים, שניהלו את ישיבת התקציב והרכיבו את רשימת ההדחה המלאה לבדם.
בית הקלפים – ביום ה-29, הדיירים התחלקו לסדרות קלפים, בעוד שמלאני קיבלה את תפקיד הג'וקר על ידי האח הגדול.
בכל פעם שישמעו את המוזיקה, הדיירים היו צריכים להגיע בהקדם האפשרי לחפיסת הקלפים שליד חדר האח הגדול, ולהוציא 3 קלפים ממנה.
הדייר של הקלף הכי נמוך שיצא מהחפיסה, היה צריך להטיל את המשימה הנתונה על שני הדיירים האחרים שיצאו מהחפיסה.
בשלב מסוים של המשימה, אור והדר נקראו לחדר האח הגדול, שם התחרו בדו-קרב פוקר פייס, במסגרתו היו צריכים לשמור על פנים חתומות בעוד שהם שומעים או רואים דברים מסוימים באמצעות האוזניות.
בסוף הדו-קרב, הדר ניצחה את אור וזכתה בתקציב אישי של 100₪.
ביום השני למשימה, מלאני, הג'וקר, דירגה את הדיירים מקלף האס עד לקלפי השתיים לדעתה (מהאהוב ביותר להכי פחות), וכך הדיירים החליפו ביניהם את הקלפים.
בהמשך המשימה, לכל אחד ממשפחת המלוכה ניתנה תכונה, והם היו צריכים לדרג את הדיירים מהכי הרבה להכי קצת באותה תכונה.
בסוף המשימה, הדיירים קיבלו תקציב מותרות, לפני שמלאני, הג'וקר, יכלה לקנות תמונות של משפחות הדיירים (150 שקלים לתמונה) מהתקציב השבועי.
מלאני בחרה לקנות את כל התמונות, לכן הדיירים סיימו את המשימה עם תקציב בסיסי.
משימת הטלפון – ביום ה-35, הוצב טלפון ציבורי בבית, במסגרתו העמידו הדיירים החדשים, צחי ומלי, להדחה באופן פומבי.
ביום ה-36, אל הטלפון התקשרה אורית, מודחת העונה והעירה את הדיירים.
את המשימה הדיירים התחילו עם תקציב בסיסי, בידיעה שבמהלך המשימה יוכלו להפוך את התקציב למותרות.
ביום ה-37, "שודרג" הטלפון לטלפון נייד, במסגרתו קיבלו אפשרויות "לבזבז" את הכסף שצברו (4,500 שקלים).
בסוף המשימה, התחילה נזילה של כסף מהתקציב, בעוד שכדי לבטל אותו, הדיירים היו צריכים ללחוץ על הכפתור שהתמקם באמצע הסלון.
הדייר שילחץ על הכפתור, יהיה צריך להעמיד דייר להדחה – שיועמד להדחה במשך כל העונה עד להודעה חדשה.
נועם לחץ על הכפתור, והעמיד את אור להדחה.
נועם עצר את הסכום בתקציב מותרות, ולכן הדיירים הצליחו במשימה.
בית הבובות – ביום ה-42, כל אחד מהדיירים (לפי סדר האלפבית) בחר דייר אותו הוא חושב שהוא יכול לנצח.
כמה שעות לאחר מכן, נפתחה הצבעה באתר רשת 13, בו הגולשים הצביעו לדייר המועדף עליהם מכל צמד.
ביום ה-43, כל אחד מהצמדים נכנס לחדר המשימות, שם ביצעו אודישן מול ארבעה ילדים במסגרתו יצטרכו להעביר להם הצגה, ומה שנאמר לדיירים זה שהילדים הם אלה שהחליטו את המנצח מכל צמד, למרות שההצבעה מוקדם יותר הייתה הקובעת.
המנצחים הפכו לצעצועים חדשים (הדר ניצחה באופן אוטומטי, לאחר שצחי הודח): אור – דינוזאור, בן – בובת סמי הכבאי, דני – בובת קן, הדר – בובת חד קרן, מלאני – ווקי טוקי, נועם – אוטוטריק ופרידה – ראש דשא.
המפסידים הפכו לצעצועים ישנים: אמילי – בובה מזמרת, חיים – בועות סבון, יוסי – קוף מצילתיים, מלי – מר גמיש, עינב – בובה משומשת וקורלי – ברווז גומי.
במסגרת המשימה, כל אחד מהדיירים פתחו קופסאות ובתוכן פריטים מהילדות שלהם, ובסוף פתיחת הקופסאות, פרידה פגשה את אמה.
ביום ה-44, קורלי ואמילי הפכו ל"מדעניות של הבית" והיו צריכות ליצור "שיקוי אמת" ממבחנות של דיירים לפי המתכון (שמורכב מתכונות).
הדיירים הצליחו במשימה וקיבלו תקציב מותרות.
משימת הגלדיאטורים – ביום ה-50, החל החלק הראשון של המשימה: הדיירים שחקו במשחק 'זנב חמור', שקבע את ראשי הקבוצות לאותו חלק של המשימה.
שתי הקבוצות התחרו ב"תחרות מהירות", בה הקבוצה של עידן ניצחה.
בערב אותה יממה, הדיירים נחשפו לדיירי הכניסה השנייה, שהפכו לראשי הקבוצה החדשים.
ארבעת הקבוצות התחרו במהלך היום ה-51 בכמה תחרויות שונות, בניסיון לזכות בכמה שיותר נקודות.
בנוסף לתחרויות, הדיירים יכלו לזכות בנקודות נוספות לקבוצה שלהם על ידי רכיבה על הסוסים המחוברים למרכבה.
כל ניצחון של קבוצה זיכה אותה בצ'ופר, וב"החלטה גורלית" על הדיירים.
במהלך המשימה, הדיירים צפו גם בסרטוני היכרות קצרים של הדיירים החדשים.
בסוף המשימה, הקבוצה האדומה (בראשות די ג'יי) ניצחה עם 170 נקודות.
לדי ג'יי הייתה את הבחירה להעניק חסינות לבני קבוצתו (ובכך גם להציל את עינב מרשימת ההדחה) ולקבל תקציב בסיסי, או לקבל תקציב מותרות.
די ג'יי בחר בתקציב המותרות.
משימת האמונות הטפלות – ביום ה-58, הדיירים החלו לשים לב לתופעות מוזרות בבית.
לאחר מכן, האח הגדול אמר לדיירים שהבית אוחז ב"נאחס", וכדי להסיר ממנו אותו, יצטרכו לבצע את החיזיונות של כדור הבדולח שליד חדר האח הגדול, ועל כל חיזיון שלא ביצעו, הפסידו 200 שקלים מהתקציב השבועי.
לאחר שנבחר בהצבעת ה"דייר עם תשע הנשמות", עידן הפך לחתול שחור, ולאחר שנבחר בהצבעת ה"דייר שתקוע במקום", חיים הפך לבול עץ (ובכל פעם שהדיירים שמעו את השיר "חמסה", היו צריכים לנקוש שלוש פעמים על התחפושת של חיים, ואם לא יספיקו, יפסידו 200 שקלים מהתקציב השבועי).
במהלך המשימה, אור ודני נכנסו לחדר השעון ו"חזרו בזמן" לתאריך הלידה של אור.
כתוצאה מכך, אור הפך לתינוק, ודני הפך לבייביסיטר שלו.
לאחר שכדור הבדולח חזה שתגלה כמה מזל יש לה, אמילי נכנסה לחדר מלא בכוסות.
מתחת לכל כוס שתהפוך ישנו סכום כסף.
אמילי הייתה צריכה להגיע לאלף שקלים בדיוק.
במהלך המשימה, הוצעה לאמילי הצעה: להמשיך במשימה או הקלטת שיר בהפקת רון ביטון.
אמילי בחרה להקליט את השיר והבית הסתפק בתקציב בסיסי.
משימת ה-Freeze – ביום ה-64, החלה משימת ה-Freeze העונתית.
בכל פעם שנשמע הצליל, הדיירים היו צריכים "לקפוא" במקום, בעוד שבמהלך ה-Freeze אסור להם לזוז, לדבר ולצחוק.
מספר הפסילות המותר כתוב במעטפה הסגורה בסלון – אם יצברו מספר פסילות קטן ממספר הפסילות המותר, יזכו בתקציב מותרות.
הדיירים צברו 78 פסילות, בעוד שמספר הפסילות המותר היה 30, ולכן הדיירים נכשלו במשימה והסתפקו בתקציב בסיסי.
הטלנובלאח – ביום ה-70, פרידה ויוסי קיבלו משימות סודיות תמורת 600 שקלים: פרידה עבדה על הדיירים שהקליטה גרסה משל עצמה לשיר של אמילי, "רוקדת בגשם", גרסה שכביכול ניצחה בהצבעת הצופים את הגרסה של אמילי.
יוסי עבד על הדיירים שהוא מנהל שיחות שבועיות עם אשתו.
ביום ה-71, הבית הפך לסט צילומים.
לאחר שבחרו תפקיד מהלוח, כל אחד מהדיירים נתן את התפקיד שלו לדייר אחר.
כדי להצליח במשימה, הדיירים יצטרכו להעביר באופן חלק את כל הסצנות, בלי לתת לשום דבר להפריע להם.
במסגרת המשימה, הדיירים גם העמידו להדחה באופן פומבי.
בסוף המשימה, כדי לזכות בתקציב מותרות, 2 מהדיירים היו צריכים להתנדב להיכנס לרשימת ההדחה.
חיים ויוסי התנדבו והדיירים זכו בתקציב מותרות.
גיבורי האח – ביום ה-78, נגנבו על ידי סתיו קצין (מהעונה הקודמת) "הכוחות הגדולים בבית" – הזמן, התקציב, ההדחה והמיליון, התלויים בחצר בין שמיים לארץ.
כדי להחזיר את הכוחות, הדיירים "ילמדו" לשלוט בכוחותיהם ובאחריותם ב"אקדמיה לגיבורי על", ובכך גם לקבל את הבחירות הנכונות.
הדיירים צלחו את המשימה, אך איבדו 1,200 שקלים במהלך המשימה, ולכן הסתפקו בתקציב בסיסי.
לאורך המשימה ההורוסקופ בסלון יתן להם את התחזיות שלהם להיום וישלח אותם למשימות שקשורות למזל שקיבלו.
בנוסף לגלגל שנמצא בתוך הבית, יש גלגל נוסף שנמצא מחוץ לבית ויקבע את גורל המשימה.
בסוף המשימה, הדיירים ענו על שאלות של אחרים בבית, בעוד שאחרי התשובה, הדיירים היו צריכים להחליט אם הדייר ענה בכנות או לא.
לאחר תשובות הדיירים, התברר כי בכל פעם שהצביעו שדייר אחר לא ענה בכנות – הורידו 600 שקלים מתקציב המותרות השבועי, וכתוצאה מכך הדיירים הסתפקו בתקציב בסיסי.
משימת השעון – ביום ה-93, הדיירים התבשרו שהשעון בבית השתגע, והוא הולך לקחת אותם קדימה ואחורה בזמן.
נועם בחר להביא תקציב בסיסי רק לחצי מהדיירים.
נועם החליט שהדר, מיכל, מלאני, נועם ופרידה יסתפקו בתקציב בסיסי, ואור, די ג'יי, דני, יוסי ושילה יזכו בתקציב מותרות.
המשימה הסודית הגדולה – ביום ה-99, הדיירים התחלקו לקבוצות של בנים (אור, די ג'יי, דני, יוסי ונועם) ובנות (הדר, מיכל, מלאני ופרידה) והתחרו בתחרויות שונות שקבעו אחת ולתמיד מי המין הטוב יותר.
הבנות קיבלו משימה סודית: לעבוד על הבנים במספר תחרויות במהלך המשימה.
לאחר שהצליחו במשימתן הסודית, לבנים ניתנה אפשרות "להחזיר" לבנות במשימה סודית משלהם, שהייתה המשימה האמיתית - להחביא את נועה קירל ולעשות לה סיור בבית, בעוד שהבנות מסתובבות בו בחופשיות בלי לדעת על המשימה הסודית.
הבנים עמדו במשימה הסודית, והבית זכה בתקציב מותרות.
משימת המוזיאון – ביום ה-106, כל דייר בתורו נקרא לחדר המשימות שם חיכו לו היכל תהילה שלם על השהות שלו בבית, הכולל תמונות שלו ממהלך העונה, הקרנת תעודת הזהות שלו, מתנה מהאח הגדול, ראיון קצר, קטע שלו בחדר האח הגדול, מסר מבחוץ ולבסוף מפגש עם קרוב.
מהכרזת העונה, היא ספגה ביקורת פומבית בטענה לחוסר רגישות למצב החטופים בעזה, שנחטפו במהלך טבח שבעה באוקטובר.
בין הטענות שהושמעו נאמר כי תוכנית שבה אנשים כלואים שרבים על אוכל ומתגעגעים למשפחותיהם משמשים כמקור לבידור היא מנותקת ומזלזלת במצב החטופים שנמצאים בתנאים קיצוניים בהרבה.
ב-27 במאי 2024, עלה קמפיין של משפחות החטופים בקריאה "לא לנרמל את המצב".
הקמפיין הציג סרטון ובו שילוט רחוב דומה לזה שהפקת התוכנית השתמשה בו כדי לפרסם את התוכנית אך על תמונות השלטים הופיעו שמות ותמונות החטופים במקום שמות הדיירים שיכנסו.
עם זאת, בכל תחילת פרק המנחים ציינו את מספר הימים לתחילת המלחמה שעברו, כמו את מספר החטופים, והביעו תפילה להשבתם במהרה.
בנוסף, הוזכרו שניים מעובדי ההפקה שנרצחו במסיבת הנובה.
בפרק הסיום, הוקרנו תמונותיהם של כל החטופים.
המתמודדים קיבלו הנחיה לענוד את 'סיכת החטופים' בכל שידור מרכזי, וההפקה סיפקה להם סיכות לשם כך.
"אח לילה", בדומה לעונה הקודמת, שודרה פעם בשבוע בתור לייט-נייט.
את התוכנית הנחה קווין רובין (גם שי לי שינדלר הנחתה את העונה לצד רובין בתחילתה, עד שפוטרה עקב סכסוכי הפקה), אליהם הצטרפו מדי פרק דיירי העונות הקודמות, שי חי (עונה 7, VIP עונה 3) ומעיין אשכנזי (עונה 8).
בשבוע ה-12 החליף ישראל אוגלבו (זוכה עונה 9) את שי חי לאחר שלא יכל להגיע לאולפן.
מדי פרק, הצטרפו לשי ומעיין דיירי עבר נוספים כפאנליסטים אורחים.
שני הפרקים הראשונים של העונה השנייה של אח לילה, שודרו לפני אירוע הכניסה, במטרה לקדם את עליית העונה החדשה.
"אח שלי מתחתן", היא סדרת ספיישל בעלת שני פרקים, ששודרה ימים ספורים לפני עלייתה של העונה, וליוותה את הזוגות המאורסים של העונות הקודמות של "האח הגדול", בר כהן ואליאב טעטי, שי עפרי ושניר בורגיל, לחופתם.
הפרק השלישי של הסדרה שודר חמישה ימים אחרי גמר העונה, ועוסק בחתונתם של הזוג ספיר בורגיל ואברהם אקלום, יוצאי התוכנית גם הם.
בלי המצאות (מנחה: ליאל קוצרי): ליאל קוצרי (משתתף העונה הקודמת), האח הדיגיטלי של רשת 13, פגש את המודחים הטריים שיצאו מהבית ודיבר איתם על החוויה שלהם בבית.
פולואח (מגיש: שחר נרדע): מדי שבוע בדק את מדד העוקבים באינסטגרם של דיירי הבית.
הפודקאסט של האח (מנחים: דיירי הבית): תוכנית שבועית במסגרתה שניים מדיירי הבית התיישבו מול המיקרופון, כדי להעניק הצצה בלעדית לחיים בתוך הבית.
בכל פודקאסט ניהלו שיחה אישית על החיים תחת עין המצלמות - משימות, הדחות, רומנטיקה והחוויות בתוך בית האח.
לכבוד ארבעת הפרקים האחרונים (שהוקלטו באותו היום), המראיינים היו מספר משתתפי עבר של התוכנית, בעוד שהמרואיינים היו שמונת הדיירים האחרונים.
בלי עין הרע (מנחים: גל "גלגול" הללי ולירז עוזרי): לירז וגלגול בתוכנית דיגיטלית שבה הם אמרו את מה שהם חושבים על הדיירים.
נא להתלבש בהתאם (מנחות: אן זיוי ואור לוזון): אן ואור לקחו את מודחי התוכנית כדי לעשות להם "מהפך סטיילינג" בחנויות "טוונטיפורסבן".
בלו טקסי (מנחה: רומי גיאור): רומי גיאור (משתתפת עונת ה-VIP הרביעית), "האחות המלווה", ליוותה את המודח בחזרה לחיים האמיתיים, ושיחקה איתו סדרה של משחקי שאלות.
האח הגדול עונה 15 היא העונה ה-15 של תוכנית המציאות הישראלית "האח הגדול", והעונה התשיעית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-20 במאי 2025, עד 13 בספטמבר 2025, בו נערך גמר העונה.
זוכה העונה הוא הדייר יוֹבֵל לוי.
העונה ה"רגילה" מספר 15 של "האח הגדול", והשביעית ברשת 13, שודרה בין החודשים מאי–ספטמבר 2025. היא הוכרזה לראשונה ב־5 באפריל בגמר "הישרדות באש ובמים".
במהלך השידור נשמע קולו של "האח הגדול" פונה למנחה גיא זו-ארץ, ומבשר על חזרתה הקרובה של תוכנית "האח הגדול" לעונה חדשה.
ב-20 באפריל פורסם רשמית כי העונה תתחיל ב-20 במאי.
בתפקיד "האח הדיגיטלי", הוחלף דייר העונה ה-13 ליאל קוצרי בלירז עוזרי.
היא פגשה את המודחים לראיון אישי, יום לאחר שהודחו מהבית.
ב-23 באוגוסט הכריזו המנחים כי הגמר ייערך ב-13 בספטמבר.
העונה שברה שיאי רייטינג והפכה לעונה הנצפית והמוצלחת ביותר בערוץ 13. הגמר רשם 23.6% אחוזי צפייה ו-29.7% ברגע ההכרזה על הזוכה עם קרוב למיליון צופים.
הממוצע של העונה הוא 18%, הממוצע הגבוה ביותר מכל העונות של "רשת 13".
רשימת 26 הדיירים שנכנסו לבית לפי סדר כניסתם:
שלי (שלקה) סנדרוב – בת 19, רווקה, מאשדוד
דרור קליר – בן 55, רווק, מראשון לציון
טל אהרון קאופמן – בן 31, רווק, מרחובות
מאור ברוכמן – בת 35, גרושה בזוגיות +2, מתל אביב
מאי ערב – בת 19, רווקה, מיבנה
ארז איסקוב – בן 28, רווק, מאור עקיבא
תרצה כהן – בת 22, רווקה, מירושלים
חן קראוניק – בן 23, רווק, מבארי
לורן גוזלן – בת 30, נשואה, מרמלה
אלאיה הוף – בת 27, רווקה, מתל אביב
נתנאל דהאן – בן 25, רווק, מאילת
שאול חכם – בן 27, רווק, מבאר שבע
שני אדרי – בת 34, גרושה +2, מדימונה
אנה סופיה קלמן – בת 22, רווקה, מזכרון יעקב
שלי אבנשטיין – בת 28, רווקה, מתל אביב
ירדן אדרי – בת 31, רווקה, מקריית מוצקין
דיירים שנכנסו בכניסה הראשונה (ערב שלישי)
יוסי בובליל – בן 71, נשוי +3, מאשקלון
דיירים שנכנסו בכניסה השנייה (ערב ראשון)
מושיקו עג'מי – בן 22, רווק, מתל אביב
יוכי אפוליאון – בת 34, בזוגיות +3, מהרצליה פיתוח
רועי גרוס – בן 31, נשוי, מישרש
שירז בן ארי – בת 21, רווקה, מתל אביב
שון יפישין – בן 25, רווק, מאשקלון
דיירים שנכנסו בכניסה השנייה (ערב שני)
תהילה בריגה – בת 24, רווקה, מאור יהודה
בשונה מעונות קודמות, לא ניתנה משימה סודית בערב הכניסה לשום דייר.
לראשונה בתולדות התוכנית האח הגדול נתן הזדמנות שנייה לשני דיירי עבר שהגיעו למקום שני (ירדן אדרי מהעונה העשירית ויוסי בובליל מהעונה הראשונה).
לראשונה בתולדות התוכנית האח הגדול הוסיף כפתור "Save" שנמצא בקיר שליד הסלון בבית, הכפתור ניתן לשימוש רק פעמיים במהלך העונה, פעם אחת לפני הכניסה השנייה ופעם אחת אחרי הכניסה השנייה.
הכפתור נותן הזדמנות להציל מודח שהודח מהבית וניתן ללחוץ עליו רק עד 5 שניות אחרי שהמודח הגיע לדלת הכניסה.
לחיצה על הכפתור תוריד 50,000 ש"ח מהמיליון.
נוסף חדר חדש שיכול לשנות את חוקי המשחק מדי פעם שנקרא "גן קסום", בחדר הדייר שנבחר להיכנס פוגש את "פלורה".
פלורה יכולה לתת הזדמנות להוציא דיירים מרשימת הדחה, להוסיף כסף לתקציב, וכל דבר שיכול לשנות את המשחק.
בעונה זו, הפרקים המשודרים נערכו עם תקציר הפרקים הקודמים, לראשונה עם הצצה (מעין תצוגה מקדימה) לתוכן שישודר באותו פרק.
לראשונה בתולדות התוכנית, ניתנה אפשרות לדיירים לבחור בעצמם מי יודח מבין שני דיירים שהגיעו למקומות האחרונים בהצבעת הצופים.
מבין שני הדיירים, יוכי ורועי, לרועי הצביעו לפחות 7 דיירים מתוך 13, מה שגרם לו להיות המודח העשירי של העונה.
ביום ה-97, האח הגדול הזמין לחדרו קרובי משפחה של הדיירים וביקש מהם להיות אלו שיעמידו להדחה את הדיירים.
ביום ה-2, נכנסה לבית ירדן אדרי, דיירת עבר שסיימה במקום השני בעונה העשירית.
ביום ה-4, נכנס יוסי בובליל, דייר עבר שסיים גם הוא במקום השני בעונה הראשונה של האח הגדול.
ביום ה-3, נשמעה אזעקת צבע אדום ראשונה בבית האח הגדול בעונה זו, עקב שיגורי טילים מתימן, כל דיירי הבית ניגשו למרחב מוגן.
במהלך הלילה שבין היום ה-16 ל-17, התפתח ויכוח בין אלאיה לגלעד בחדר השינה, שבו דיברה אלאיה על ילדיו של גלעד, גלעד בתגובה ניסה להתקרב לאלאיה באופן אלים, אך טל קפץ עליו, בלם וחנק את גלעד, הם נפלו על אחת המיטות בעודם דוחפים אחד את השני.
האירוע כלל אלימות פיזית, דבר שמעולם לא קרה בתוכנית בישראל, דבר זה מהווה הפרה חמורה של חוקי הבית.
אלאיה רצה לחדר האח הגדול בעודה חווה התקף חרדה, ערוץ 26 נסגר למשך מספר שעות ומאוחר יותר, בשעות לפנות הבוקר הוחלט כי גלעד יסולק מבית האח הגדול בעקבות העימות האלים עם טל, בעוד שטל יקבל אזהרה חמורה כתוצאה משימוש בכוח "לא סביר" כלפי גלעד (על פי האח הגדול).
בעקבות האירוע, הדיירים הלכו לישון בשעה 4 לפנות בוקר והתעוררו ב-12 בצהריים.
באותו הלילה שבין היום ה-16 ל-17, עם סיום השידור, התפתח ויכוח חריף נוסף, הפעם בין דרור לשלי אבנשטיין על בחירתו של דרור בחדר "הגן הקסום" בהצלת מאור וגלעד מהדחה ולא בתוספת כסף לתקציב.
הוויכוח הגיע מהר מאוד לפסים אישיים בו דרור ירד על משקלה של שלי, קרא לה "פרה שמנה" וביקש ממנה להפסיק לאכול על מנת שתרזה.
האח הגדול קרא לדרור לחדר האח בעקבות אמירותיו, הבהיר לו שהשפה הזאת לא מקובלת בבית ודרש ממנו ללכת להתנצל בפני שלי.
ביום ה-22, בשעות הצהריים זוהה רחפן שנפל במרחב החצר בבית, לתוך אזור הבריכה, לטובת שמירה על ביטחונם של הדיירים, האח הגדול הכניס אותם לבית והוזמנה משטרה.
ערוץ 26 נסגר למשך שעה, המשטרה בדקה את העניין, על פי פרסומו של דניאל עמרם, הרחפן הפיל יחד איתו שקית הכוללת חומרים ועוגיות קנאביס, במשטרה מנסים לגלות מי הטיס את הרחפן.
בשעות לפנות הבוקר ביום ה-25, אזעקה נשמעה בכל רחבי הארץ בעקבות פתיחת מבצע "עם כלביא" עם איראן, הדיירים קמו מחדר השינה ופונו למרחב המוגן, מאוחר מכן חזרו לישון, הדיירים התעוררו מאוחר מהרגיל ובאותו הבוקר האח הגדול עדכן את הדיירים על המתקפה הישראלית באיראן.
ההפקה מסרה: "בהמשך לאזעקה שנשמעה הלילה, הדיירים עודכנו לפני זמן קצר על ההחמרה במצב הביטחוני מול איראן".
ביום ה-25 בשעות הערב, איראן שלחה כ-100 טילים בליסטיים לעבר מדינת ישראל, הדיירים בבית פונו למרחב המוגן ושהו בו במשך שעה שלמה כמו כל המדינה.
במהלך הלילה ובימים העוקבים, הדיירים שוב פונו למרחב המוגן בעקבות אזעקות רבות נוספות.
ביום ה-26, התקיימה הדחה בלי קהל בעקבות המצב הביטחוני עם איראן.
ביום ה-27, בזמן שהות הדיירים בממ"ד בעקבות שיגורים מאיראן, התפתח ריב קולני בין שאול וארז איסקוב.
במהלך הריב שאול קם לעבר ארז באופן מאיים, בתגובה ארז קם אליו גם.
האח הגדול התערב ואמר לשניים להפסיק.
ביום ה-33, אלאיה הודחה מהבית, אך שאול לחץ על כפתור הסייב, בכך ההדחה התבטלה, אלאיה חזרה לבית ו-50,000 שקלים ירדו ממיליון השקלים שיוענקו לזוכה העונה.
ביום ה-41, החלה משימת הפקק, בחצר העמידו מספר רכבים והדיירים חויבו להיות בקבוצות בכל רכב, ביניהם דרור ושלקה יחד ברכב, לאחר כשעה התחיל פיצוץ בין השניים שהוביל ליציאה של דרור מהרכב ושבירת המשימה, כמה שעות לאחר מכן, דרור חזר למשימה והחליף את מקומו עם נתנאל שעבר לרכב של שלקה.
דרור עבר לרכב יחד עם אלאיה וארז מוגרבי.
ביום ה-44, לאחר משימת הפקק הגדול, האח הגדול העמיד רכב בחצר הבית ונתן לאחד מהדיירים לזכות בו באופן הזה: בתחילה שאול הוציא פתק מערימת כדורים שהונחה בחצר, ועליו שמה של אנה.
על כן אנה לא יכלה לזכות ברכב, והיא בחרה את הבא בתור שלא יזכה ברכב וכך הלאה עד שבסוף יובל היה האחרון שבחר בין שלקה לשני מי תזכה ברכב, ובחר בשני, וכך שני זכתה ברכב חשמלי של צ'רי.
ביום ה-51, האח הגדול פנה לבית בשידור חי והשמיע את סאונד ה-"Freeze!", כהמשך למשימה השבועית.
הדיירים קפאו במקום, גיא ולירון פנו לבית והכריזו על הדחה בהפתעה בזמן שלדיירים אסור לזוז, אם יזוזו, בשבוע הבא יצטרכו להתמודד שוב עם תקציב בסיסי לאחר שנפסלו במשימה השבועית.
לבסוף שאול הודח כמודח השישי מהבית, מבלי להיפרד מהדיירים ומיד עלה במדרגות.
בימים ה-54 וה-55, התקיימה הכניסה השנייה של העונה בשני חלקים, החלק הראשון התקיים עם כניסות של 5 דיירים, והחלק השני התקיים עם כניסה אחת בלבד של דיירת אחת, תהילה, האקסית של יובל.
בלילה של היום ה-66, נתנאל ביקש לעזוב את הבית.
מהפקת התכנית נמסר: "במהלך הימים האחרונים נתנאל שיתף את האח הגדול ברצונו לעזוב.
היום נכנס לחדר האח והודיע על סיום השתתפותו בתוכנית וכעת הוא עוזב את הבית.
נתנאל היה דייר אהוב, הביא איתו הרבה רגש לתוך הבית, ובפרקים האחרונים שיתף באומץ וברגישות חלק מסיפור חייו."
ביום ה-68, כשעה לפני משדר ההדחה, התפתח עימות סוער בין יוכי לרועי על התור במקלחת.
יוכי לטענתה אמרה מראש שהיא ראשונה בתור בעוד שרועי אמר שבכדי להיכנס למקלחת צריך לחכות בתור ולא להגיד מראש.
השניים התקרבו אחד לשני ויוכי חסמה לרועי את הגישה למקלחת על מנת שלא יתקלח, האח הגדול ביקש מהם להתרחק אחד מהשני מספר פעמים וקרא ליוכי לחדר האח על מנת שתרגע.
בהמשך הערב, האח הגדול ריכז את הדיירים בעקבות "קווים אדומים" שנחצו לטענתו בשיח ובהתנהלות בבית, בין היתר בעימותים האחרונים בין יוכי ורועי ובין דרור לרועי.
בנוסף, יוכי, דרור ורועי קיבלו אזהרה.
לאחר מכן שאר חברי הקבוצה הכחולה התבקשו להצביע האם לדעתם שני דוברת אמת או משקרת, הדיירים ניחשו שהכסף אצל יובל – וטעו, ולכן שני זכתה ב-50 אלף השקלים.
ביום ה-71, התקיימה ההדחה העשירית, בה שני הדיירים שקיבלו הכי פחות קולות מהצופים התחרו ראש בראש על ההדחה, שני הדיירים הללו היו רועי ויוכי.
שאר הדיירים, ללא ידיעה מוקדמת בחרו במי מהשניים ירצו שיודח.
לרועי הצביעו לפחות 7 דיירים מתוך 13, מה שגרם לו להיות המודח העשירי של העונה.
ביום ה-79, בסוף השבוע, הדייר יוסי בובליל חש ברע ופונה בחשאיות לבית החולים שערי צדק, הוא הגיע לבית החולים מלווה באנשי הפקה שמנעו ממנו לייצר אינטראקציות עם אנשים ועבר סדרת בדיקות.
כעבור זמן קצר ועם תוצאות בדיקות טובות, יוסי חזר לבית.
ביום ה-82, בזמן שגיא ולירון מנחים את המשדר, פרצו אל הבמה מפגינים מהתנועת שמאל "עומדים ביחד", לבושים בחולצות עם הכיתוב "יוצאים מעזה", מחאו בעד אזרחי עזה וקראו: "ישראל מרעיבה את עזה" ו"העם דורש הפסיקו את האש".
מייד לאחר מכן הם פונו על ידי מאבטחי הפקה מהקהל.
ביום ה-89 (וה-680 ימים מפרוץ מלחמת חרבות ברזל), בתחילת המשדר, בשידור חי, האח הגדול אירח בחדרו את עמית ברסלבסקי, אחיו של החטוף רום ברסלבסקי.
עמית סיפר במשך 5 דקות על רום ונסיבות חטיפתו בפסטיבל הנובה בעת שהציל אנשים, וביקש להתפלל עבורו ועבור שחרורם ושלומם של שאר החטופים.
ביום ה-97, לפני סוף משימת הסאבלט, התרחשה הדחה מזויפת.
שון מקבל משימה לדרג את הדיירים לפי מי ינצח את העונה ועד המודח הבא: שון מדרג את תרצה כמנצחת של העונה ואת יוכי כמודחת הבאה.
האח הגדול גורם ליוכי ולדיירים להאמין שהיא באמת מודחת בעקבות הבחירה של שון, כשהיא יוצאת מהבית לאולפן ריק בלי קהל ומנהלת ראיון פרידה עם גיא ולירון, רק אז לירון גילתה ליוכי שהיא לא באמת מודחת.
שון יפישין?!" וחזרה לבית ביחד עם גיא ולירון אל הדיירים ההמומים.
מיד אחר כך התרחשה אספת הדיירים בסלון הבית יחד עם גיא ולירון כחלק מהמשימה.
ביום ה-97, האח הגדול הזמין לחדרו קרובי משפחה של הדיירים וביקש מהם להיות אלו שיעמידו להדחה את הדיירים, המאורע שודר בתחילת המשדר "הדחה כפולה" ביום ה-100.
בליל שבת של היום ה-102 האח ביקש מהדיירים להכין מנות אוכל מושקעות לארוחת שישי לקראת בואם של "4 אורחים חשובים שמבינים באוכל", האורחים התגלו כאסף גרניט מושיק רוט, יוסי שטרית שופטי תוכנית הבישול "משחקי השף" ומנחת התכנית מירי בוהדנה (כחלק מקידום התכנית שתשודר לאחר סיום עונת האח הגדול).
השפים באו עם מנות שף משלהם ושולחן השבת נערך בחגיגיות בחצר הבית.
ביום ה-114, הוכרזה חמישיית הגמר: ארז איסקוב, יובל, יוכי, שון ותרצה.
לראשונה בתולדות התוכנית, 2 דיירים חדשים מכניסה שנייה תופסים מקום בגמר והם יוכי ושון.
ביום ה-117, בזמן שהגמר שודר בשידור חי, התפשטה שמועה כי סבתו של ארז איסקוב, נהרגה בתאונת דרכים כשהייתה בדיוק בדרכה לצפייה בהקרנה של אירוע הגמר באור עקיבא.
היא פונתה במצב אנוש לבית חולים, שם נאלצו הרופאים לקבוע את מותה.
המשפחה עודכנה בזמן שהמתינה לתוצאות הגמר.
מיד אחר כך, משפחתו של איסקוב ביקשו מההפקה לא לבשר לו את הבשורה ולחכות לתוצאות הגמר, ארז איסקוב סיים במקום השני, כמה דקות אחרי יציאתו מהבית, התבשר בבשורה.
יער הדרקון – ביום ה-5, החלה המשימה הראשונה לעונה, הדיירים התחלקו לשתי קבוצות והתמודדו זה מול זה - קבוצה אדומה - ירדן, מאור, גלעד, חן, לורן, שלקה, נתנאל, דרור, אנה ואלאיה.
קבוצה כחולה - תרצה, שלי, יוסי, מאי, ארז, טל, יובל, שאול, שני ומוגרבי.
הבית הפך ליער עם דרקון ענק ולוח משחק נפרס בחצר וכל קבוצה התקדמה לפי קובייה שהטילה בתורה.
כדי להתקדם במשחק הדיירים היו צריכים להטיל קובייה ענקית במסלול שנמצא בבית ולגשת לטאבלט ולענות על כל מיני שאלות אישיות שמופיעות בטאבלט וחלק מהן היו גם גזרות לדיירים בקבוצה השנייה.
בין הגזרות - שני בחרה בירדן שתצטרך ללבוש תחפושת נקניקיה עד להודעה חדשה בכל משדר הדחה.
ירדן בחרה בשני שלא תתאפר במשדרי הדחה עד להודעה חדשה.
מאור בחרה בארז איסקוב שלא יקבל מסרים מהבית עד להודעה חדשה.
ארז איסקוב היה צריך לבחור דייר שיעמוד להדחה עד להודעה חדשה, ובחר בנתנאל.
בסוף המשימה, האח ביקש מהדיירים להצביע - האם לסיים את המשימה עם הגזרות בתמורה לתקציב מותרות, או לבטל את כולן בתמורה לתקציב בסיסי.
ברוב קולות הוחלט על ביטול כל הגזרות הנ"ל והדיירים סיימו את המשימה בתקציב בסיסי.
הארוחה הלילית – ביום ה-13, כשעה לאחר ההדחה של ירדן, המשימה החלה ב-1:00 בלילה, ונמשכה עד 6:00 בבוקר, תרצה ניגשה לחדר האח הגדול לפני שהמשימה התחילה, וקיבלה משימה סודית, עליה לשחק את עצמה שיכורה ולהגיד לכל אחד שהיא אוהבת אותו ולספר סיפורים "הזויים" בשולחן.
כל דיירי הבית ישבו סביב שולחן ענק, לכל אחד מהדיירים הייתה צלחת שעליה כתוב השם שלו, לפני המשימה כל דייר דירג בחדר האח את שאר הדיירים מהחבר הכי טוב עד הפחות טוב.
לאחר מכן האח חשף את הדירוג, דרור נבחר לדייר האהוב ביותר על דיירי הבית, ושני נבחרה לדיירת הכי פחות אהובה על דיירי הבית.
לאחר מכן, הדיירים היו צריכים להצביע 'מסכים או לא' על נושאים שונים, ביניהם האם גבר שמטפח את החיצוניות שלו יותר מדי הוא פחות גברי.
הרוב הצביעו 'לא מסכים', כולל מאור שהסבירה שזה דומה למקרה שבו אישה שרירית היא פחות נשית.
יובל לא אהב את זה ונגרר איתה לריב קולני.
כשהדיירים היו צריכים לבחור מי הכי נגרר ומי הכי צבוע, גם טל התפוצץ על מאור שטענה שהוא צבוע בגלל הקרבה שלו למאי כי בחוץ היה פוסל אותה.
במרכז השולחן הופיעו תמונות עבר של חלק מהדיירים, ביניהם תמונה של מאור בגיל 23 מדגמנת לשער בעירום עליון בלבד, התמונה גרמה לשיח סוער בבית, בעקבות שעוד לפני המשימה, מאור יצאה נגד מאי על הלבוש החושפני שלה ועל החוטיני האדום שהיא לובשת.
לאחר מכן הופיעה תמונה של שני מהעבר שלה בתור חרדית.
ארז איסקוב ודרור היו צריכים לאכול עין של דג בתמורה לתוספת של 400 שקלים לתקציב רק אם דרור יאכל שתי עיניים.
דרור אכל עין אחת, והביא 200 שקלים לתקציב.
לפני סיום המשימה, כל אחד היה צריך להגיד שם של דייר שהוא חושב שהוא במשימה סודית, רוב הקולות היו מופנים לתרצה, והם הצליחו לנחש נכון וקיבלו 200 שקלים לתקציב.
בתום המשימה, אחד מארבעת הדיירים שדורגו אחרונים - חן, נתנאל, שלי ושני, ניצל מהדחה ואחד מהם בוודאות נכנס לרשימת ההדחה.
שאר הדיירים הצביעו ברוב קולות כי חן ינצל מהדחה ודרור, שהגיע למקום הראשון היה צריך לבחור מי מהשלושה שנותרו יעמוד להדחה.
לבסוף הוא בחר בשני ובכך נכנסה אוטומטית לרשימת ההדחה של אותו השבוע.
המשרד לדו"חות והדחות בע"מ – ביום ה-20, קמו כל הדיירים וסופר להם כי היום הם יעבדו ממש כמו בחוץ.
הדיירים התבקשו להגיד מי הדיירים השתלטנים בבית, את מרב הקולות קיבלו ארז איסקוב, ארז מוגרבי, מאור, שני ולורן.
האח הגדול הודיע שחמישתם יהיו המנהלים של המשרד והשאר יהיו העובדים הרגילים.
המנהלים זוכים לחליפות משרד מפנק עם אוכל, שתייה, פירות ומתוקים, והעובדים יושבים במשרד גדול וצריכים להזין כניסה ויציאה כל פעם.
המשימה הייתה לבנות פס עבודה של גריסת מסמכים, בתחנה הראשונה ישבו טל ומאי ועליהם היה למיין מהארגזים קבלות של המשרד בלבד.
בתחנה אחר כך אלאיה ואנה ממרקרות את התאריכים, משם עוברים לשאול ויובל שמשדכים פתק קטן לכל קבלה, חן ותרצה חותמים על כל קבלה, דרור ויוסי מנתקים את הפתק ונתנאל גורס את כל הקבלות.
המטרה הסופית היא לגרוס 400 גרם נייר בשעה בתמורה יקבלו הדיירים 300 שקלים לתקציב השבועי.
בנוסף, שלקה מונתה למנהלת שירות הלקוחות, בשיחות הטלפון שקיבלה שמעה את קולו של דרור בריב עם נתנאל, ואת השיחה עליה בין דרור לאלאיה.
המנהלים בחרו לקחת לאלאיה, אנה, שאול, יובל, חן, תרצה ונתנאל את הכיסאות בתמורה ל-600 שקלים לתקציב.
בהמשך השתיקו את מאי בתמורה ל-200 שקלים נוספים.
כל אחד מהמנהלים קרא לשיחת משוב לאחד מהעובדים, העובדים שהגיעו הם יובל, שאול, דרור, שלקה וטל.
אחרי המשוב של איסקוב לשלקה, היא יצאה ובכתה ולא רצתה לדבר יותר עם ארז וארז לאחר שלדבריה הם פגעו בה מה שהתברר אחר כך כטעות בהבנת הדירוג במשוב.
המנהלים נדרשו לבדוק כמה זמן לוקח לביסקוויט להיות מספיק רך לאחר טבילתו בכוס תה בתמורה לתוספת תקציבית, כמו כן בחרו המנהלים לתת מענק אישי לדרור, תרצה וחן, ולקחו את אלאיה, שאול ונתנאל למסיבה בבריכה.
בסיום המשימה צילצל הטלפון האדום וארז איסקוב ענה לשיחה בתמורה לתקציב מותרות אך העמיד את עצמו להדחה.
חלליות וחייזרים – ביום ה-27, בשעות הערב הושמע לדיירים השיר "חללית" של להקת גזוז, ובמקביל "נחתה" חללית בצורת צלחת מעופפת אשר שייכת לחייזרים מהחלל החיצון שביקשה ללמוד על "אהבה, חברות, קנאה ונאמנות" ולהכיר את "אנשי כדור הארץ" דרך דיירי האח הגדול באמצעות שאלות ומשימות אישיות וקבוצתיות.
הדיירים התבקשו להתחלק לזוגות באופן חופשי לפי חברם הטוב ביותר: שאול-יוסי, אנה-חן, שני-יובל, שלקה-תרצה, מוגרבי-איסקוב, אלאיה-לורן, מאי-נתנאל, ודרור-מאור.
לאחר מכן הם נשאלו שאלות שונות על סיבת הבחירה בבן זוגם למשימה.
לאחר מכן תרצה נקראה לחדר האח הגדול, שם התחפשה לארז איסקוב והוטל עליה עד סוף המשימה להזדהות כאיסקוב, נוסף לאיסקוב עצמו.
בשלב הבא יובל התבקש להסביר את הביטוי שלו "מקורב לצלחת" ובהמשך מאור את המושג "משולש אהבה" – משימות שגרמו לוויכוחים ממושכים.
לאחר מכן יוסי בובליל התבקש לצלם קליפ לשיר עבר שלו, בשם "יד ראשונה", יחד עם מאי ושני כרקדניות.
בשלב האחרון כל אחד מבני הזוג הצטרך לבחור (ללא ידיעת בחירת בן הזוג השני) אם להעמיד את חברו להדחה או שלא, הדיירים ידעו שבכדי לקבל תקציב מותרות היו צריכים לעבור מספר מסוים של העמדות להדחה.
לורן בחרה באלאיה, מאי בחרה בנתנאל וארז מוגרבי בחר בארז איסקוב.
לאחר מכן התברר כי היו צריכים להעמיד לפחות 8 דיירים להדחה, לכן, לא קיבלו תקציב מותרות.
משימת החרקים – ביום ה-34, עוצב בית האח כבית חרקים מוגדל, והדיירים חולקו לקבוצות לפי סוגי חרקים: ג'וקים (שלקה, לורן, דרור), מרבי רגליים (אלאיה, יובל), נמלים (איסקוב, מאי), חיפושיות (תרצה, חן), יתושים (מוגרבי, מאור), פרפרים (נתנאל, אנה, שאול), עכביש (שני), ודבורה (יוסי בובליל).
כל קבוצה קיבלה משימה ייחודית: הנמלים שירתו את שאר הדיירים, הדבורה מילאה בקבוקוני דבש, העכבישה (שני) ישבה על רשת קורים וצפתה בשאר החרקים במשך כל היום, והיתושים (כולל דרור) העבירו ג'וקים אמיתיים תוך התחמקות ממכשולים וזכו ב-500 ש"ח.
מאי קיבלה משימה סודית "להדביר" חרקים מבלי ששני תגלה; היא הצליחה וזיכתה את נתנאל בחסינות.
בהמשך, יוסי קיבל משימה סודית לכתוב טוקבקים מזויפים על הדיירים מבלי להתגלות והצליח, החיפושיות שרו, מרבי הרגליים פתרו תפזורת ושיחקו "מצא את ההבדלים", והג'וקים אירחו תוכנית בשם "חרק לילה" עם שאלות על ולדיירי הבית.
בלילה כולם ישנו בסלון, ולמחרת הנמלים (והפרפר שאול) ביצעו משימת מיחזור (1,000 ש"ח).
בסיום התקיימה העמדה פומבית עם טוויסט ניחוש הדחות – והתקציב הגיע ל-3,750 ש"ח.
משימת הפקק – ביום ה-41, הדיירים התעוררו לקול צפירות רכבים וגילו שהבית הוסב ל'כיכר האח הגדול', וסביבו רכבים עומדים בפקק תנועה.
הדיירים נכנסו ישירות לרכבים לפי סדר שנקבע מראש, וקיבלו הוראה לא לצאת מהם עד סוף היום – 13 שעות במצטבר.
מספר דקות אחרי ההוראה התחיל ריב בין דרור ושלקה בתוך הרכב שלהם, עד שדרור יצא מהרכב ושבר את המשימה, לאחר מספר שעות נתנאל היה צריך להתחלף עם דרור ולעבור לרכב של שלקה, ודרור עבר לרכב של אלאיה ומוגרבי.
היום נפתח ב'רדיו האח הגדול' שנתן דיווחי תנועה והסביר את חוקי המשימה; לכל דייר יש מעטפה עם כסף מזומן מראש, הכסף שיישאר בסוף המשימה יהיה התקציב השבועי.
לאחר מכן עלו לשידור ברדיו שיר הדס מאיר ו'הפשוטע' ש'עקצו' את הדיירים ופתחו כר דיונים נרחב ואף גם שמו שירים ישראלים ברדיו.
לאחר מכן הופיע רוכל שמכר מוצרים שונים, כחלק מקבוצת רוכלים שתופיע במהלך היום.
הדיירים הורשו לצאת להפסקה קצרה שהוקדשה לשיחות אישיות.
לאחר מכן הדיירים חזרו לרכביהם, והשוטרת לורן עצרה את שאול לבדיקת ינשוף (בובה של ינשוף שנכנסה), במהלכה הוא הסתובב והסתחרר והצליח להשחיל עם גופו נר לבקבוק, על מנת להוכיח שאינו נהג בשכרות.
בהמשך חזרו שידורי רדיו האח הגדול עם מבזק חדשותי בו הושמעו הקלטות משיחות של דיירי הבית.
לאחר מכן השוטרת עצרה את מאי על תלונות להתחזות לדוגמנית מצד אלאיה והשתיים התווכחו וגרמו לגל דיונים בנושא.
אורן להב הגיע ומכר שווארמות לדיירים.
אנה קיבלה שיחת טלפון בירור האם היא רווקה או תפוסה, לאור סתירות בין דברים שאמרה, סוכם על "רווקה".
לאחר מכן הוקרן סרטון של איסקוב מבקיע גול במשחק כדורגל, ולאחריו סרטון תעודת הזהות של נתנאל.
בהמשך חודשו שידורי הרדיו ליייעוץ זוגי שהביא כפרפרזה את מצבם הזוגי של יובל ושני, עם עצות שהם העניקו.
לאחר מכן נקראו שלקה ונתנאל לחדר האח הגדול להכנת התקציב.
משימת ה-Freeze – ביום ה-48, נשמע צליל 'משימת ה-Freeze' בשעה שרוב הדיירים היו בחצר והתחילה המשימה.
לאחר מכן נשמע הצליל שוב והאח הגדול חידד את הכללים ואמר שאם יצברו הדיירים מספר פסילות נמוך מהמספר הרשום במעטפה, יזכו בתקציב מותרות.
בשלב השני נכנסה דיירת העונה הקודמת – מלאני למברסקי, כשהיא לבושה בלבוש חגיגי ונראה שהיא מסתתרת ממישהו.
לאחר מכן נכנס חיים טוויטו, אף הוא דייר העונה הקודמת, וחיפש את מלאני.
בשלב השלישי נכנס קופיקו לבית.
בשלב הרביעי נכנס לבית לירן שטראובר עם אוהדי מכבי תל אביב כדי להתעמת עם אוהד הפועל, ארז מוגרבי, שזלזל בו.
בשלב החמישי נכנסו דראג קווין לחצר וערכו מסיבה (מעין 'מצעד הגאווה' קטן).
בשלב השישי נכנסו שני נופשים לסלון, כביכול באו לחוף ים, ושיחקו במטקות מעל ראשי הדיירים.
לאחריהם נכנס שילה שלום והציע ארטיק חסינות.
בשלב השמיני הושמע לדיירים פזמון השיר תמיד אוהב אותי ולאחריו נעימת ה'פריז', ולאחריה נכנס הזמר ששון שאולוב ושר את השיר המלא, כשהדיירים שוברים את המשימה ומצטרפים לרקוד איתו.
בשלב התשעי נכנס שליח של דומינוס פיצה עם מגשי פיצות.
בשלב העשירי נכנסו שחקניות שחיקו את תרצה כהן במלבושיה וסגנון הדיבור שלה.
לאחר מכן נכנס החתול עם שלט טלוויזיה והציע לאלאיה ולנתנאל לראות כמה עוקבים יש להם באינסטגרם, אלאיה סירבה ונתנאל שבר את המשימה.
בשלב ה-12 נכנסו ילדים שונים לשאול, אלאיה ודרור וביקשו את חתימתם, כמעריצים; גם כאן המשימה נשברה.
במשימה הבאה הוקרן סרטון טיקטוק של שלקה.
בשלב ה-13 שלקה נפגשה עם אמא שלה.
בסיום היום האח הגדול הודיע לדיירים שהם נכשלו במשימה ושברו שיא כל אפשרי מכל העונות וצברו 148 פסילות במשימה, ולכן יקבלו 'תקציב בסיסי', עם זאת, ה'פריז' יכול לשוב במהלך השבוע ולהוסיף/להחסיר כסף לתקציב.
בסיום היום ה־51, האח הגדול השמיע את סאונד ה־"" בהפתעה, גיא ולירון הודיעו על "הדחה בהפתעה", תוך אזהרה שמי מהדיירים שיזוז או ידבר – יגרום להפסד במשימה ולתקציב בסיסי בשבוע הבא.
בסיום, שאול הוכרז כמודח השישי ויצא מבלי שהדיירים יכלו להיפרד ממנו.
משימת בית המשפט – בערב של היום ה-54, כשעה לאחר כניסת הדיירים החדשים, האח הגדול כינס את "הדיירים הוותיקים" לאולם "בית המשפט העליון של האח הגדול" לקראת שימוע טענות, אותן טוענים ותובעים חמשת הדיירים שנכנסו בכניסה השנייה.
לדיירים הוקרנו תעודות הזהות של הדיירים החדשים (להלן התובעים) על מנת שילמדו את הטענות.
לאחר מכן נכנסה לאולם קלדנית והתובעים.
לאחריהם נכנסה השופטת (תקווה גדעון) והציגה את חוקי המשפט: על התובעים להכריע בסוף כל משפט האם הדייר הנשפט אשם או זכאי, כשעליהם להרשיע לפחות שמונה דיירים – שייכנסו אוטומטית לרשימת ההדחה.
ארז איסקוב הואשם בשתלטנות וכוחניות – ויצא אשם, יוסי בובליל ביהירות, ויצא זכאי.
חן הואשם ב'חוסר בולטות ועניין', ויצא זכאי.
מאי הואשמה על כך ששיקרה (לכאורה) שדגמנה בתצוגת אופנה לסקימס , ויצאה זכאית.
דרור הואשם בצביעות, ויצא אשם.
מוגרבי, שלקה ותרצה באשמת נגררות, מוגרבי ושלקה יצאו אשמים, תרצה זוכתה.
נתנאל ואנה הואשמו ב"נייטרליות", אנה יצאה אשמה ונתנאל זכאי.
אלאיה הואשמה בהתנשאות ויצאה אשמה על ידי כלל התובעים.
שני הואשמה ב"ווכחנות ושיח לא מכבד", ויצאה אשמה.
יובל הואשם בחוסר מנהיגות ויצא זכאי.
בסך הכל הועמדו להדחה: איסקוב, דרור, מוגרבי, שלקה, תרצה, אלאיה, שני ויוסי בובליל.
משימת "הודו" – ביום ה-62, העיר האח הגדול את הדיירים לצלילי השיר "סרט הודי" של דנה אינטרישיונל, וביקש מהם לארוז בגדים במוצ'לות לקראת "טיסתם להודו".
בינתיים דרור הוכתר לגורו-מאסטר של הבית וחיכה בחצר, שאר הדיירים חיכו בטרמינל, ביצעו צ'ק-אין וביטוח נסיעות לחו"ל אונליין בחברת הפניקס ו'טסו' ו'נחתו' בהודו.
לאחר מכן דרור התבקש לחלק את הבית ל-2 קאסטות מתוקף היותו מנהל הגאסטהאוס של הבית, עליונה ותחתונה, דבר שגרם לוויכוחים ממושכים.
חברי הקאסטה העליונה קיבלו פריווליגיה לבחור מיטות ראשונים.
לאחר מכן התיירים קיבלו פתקים לרשום עליהם באופן אנונימי חוויה אישית מהשהות עד כה בבית האח הגדול.
שירז נקראה לחדר האח, שם קיבלה פיצוי מחברת הביטוח על אבדן הכבודה שלה.
בשלב הבא הדיירים הוותיקים התבקשו לכתוב טיפים ודעות אישיות על קנבסים ובהם תמונות הדיירים החדשים, לאחר מכן הם הסבירו למה התכוונו וניהלו דיונים בנושא.
בהמשך דרור הקריא את המכתבים האנונימיים והדיירים שכתבו אותם הרחיבו והסבירו למה התכוונו.
לאחר מכן הדיירים יצאו להפסקה אותה ניצלו לשיחות.
המשימות נמשכו לתוך הלילה, יובל רקד בריקוד הודי קבוצתי עם להקת נאץ' (אליו צורפה שני), שון, מוגרבי, מאי ונתנאל הדליקו נר ושיתפו בתקופה חשוכה מחייהם, לבסוף המטיילים הלכו לישון.
בבוקר דרור קיבל בהפתעה מוצץ שהיה שייך לכלבו שמת בצירוף סרטון עבר שלו משחק עם הכלב, לאחריו יוסי בובליל קיבל טאבלט ובו סרטון של נכדתו הקטנה (ריף).
לאחר מכן חברי הקאסטה העליונה (בצירוף דרור) התבקשו להדיח דיירים מהקאסטה הנמוכה (שלא בפניהם) בתמורה לתקציב מותרות, חברי הקאסטה החליטה פה אחד להעמיד את כלל הקאסטה התחתונה בתמורה לתקציב מותרות של 5,020 שקלים, והמשימה הסתיימה.
משימת הראש בראש – ביום ה-69 כינס האח הגדול את הדיירים בסלון וביקש מהם לעמוד בשורה.
הוא בחר באיסקוב וביובל להיות מנהיגים של 2 קבוצות ('קפטנים'), ושעליהם לבחור את חברי הקבוצה שלהם.
לאחר מכן הודיע האח הגדול שכל קבוצה תתחרה באתגרים פיזיים וחברתיים, הקפטן המנצח יזכה בכוח גדול שישפיע על כל הבית, ואילו הקבוצה המנצחת תזכה ב-50,000 השקלים שירדו מסכום הזכייה הכולל, בעקבות הלחיצה על כפתור ה'סייב' שביצע שאול, מוקדם יותר העונה.
קביעת הקבוצה המנצחת תסומן בגביעי זכייה מיוחדים, עליהם יתחרו הקבוצות.
התחרות הראשונה התקיימה בין שני הקפטנים, ובה ניצח איסקוב.
במשימה השנייה כל קבוצה התבקשה לדבב סצנה שקרתה במציאות בבית האח הגדול, באופן הומוריסטי.
הסצנות הערוכות עלו לדיגיטל של רשת 13, סרטון הקבוצה הכחולה צבר 248,000 צפיות, ואילו הסרטון של הקבוצה הוורודה צבר 278,000 צפיות וזכתה בשלב השני.
התחרות השלישית הייתה 'משחק הכיסאות' בין ארבעה דיירים מכל קבוצה, נוסף למוזיקה המושמעת בזמן שהשחקנים מסתובבים, האח הגדול השמיע הקלטות מתוך שיחות של הדיירים, על מנת לבלבל את הדיירים ולהוציא אותם מהריכוז.
התחרות השלישית הייתה 'מרוץ שליחים', בה התחרו שלושה דיירים מכל קבוצה.
הקבוצה הכחולה ניצחה בסבב הזה (7 גביעים), לעומת הקבוצה הוורודה (3 גביעים).
התחרות החמישית הייתה 'לרדת' בבדיחות עוקצניות על חברי הקבוצה היריבה (בסגנון 'ערב צלייה' ), בהנחיית שלום אסייג.
לכל קבוצה הוצמד 'מנטור' מתוך השעשועון מה קורה פה?, לכחולים – מתן פרץ, לוורודים – טל ראשון.
על פי השיפוט של אסייג, הקבוצה הוורודה ניצחה, ובנוסף זכו בארוחת ערב מפונקת.
בלילה, החלה המשימה השישית, תחרות טריוויה בין נציג מכל קבוצה, כשעל כל תשובה נכונה הקבוצה תזכה בגביע.
רועי ניצח את מוגרבי והביא לקבוצתו 5 גביעים.
טלנובלאח: סודות ונקניקים 2 — ביום ה-77, הפך הבית לסט צילומים.
הדיירים גילמו את הדמויות בטלנובלה, שהייתה המשך לעונה הראשונה שלה ששודרה בעונה הקודמת.
עלילת העונה הנוכחית תתמקד ביריבות עסקית בין משפחת ספני, בעלת העסק 'הכל טוסט' – לבין משפחת פרידמן, בעלת העסק 'פרוזן לי', אך למרות זאת, מתפתח רומן בין בני המשפחות.
מטרת המשימה הכללית היא להמשיך לשחק את הסצנה, ולא להתבלבל מהפיתויים שיבואו.
העונה נפתחת בביקור נימוסין של מספחת ספני בעסק החדש של משפחת פרידמן, שם המשפחות מכירות והילדים מתאהבים, אך מחלוקת פורצת בעקבות ערבוב בשר בחלב, ונוצר קרע.
בפרק הבא שלמה הגיע להתעמת עם אסתי לאחר שגילה קרטון חלב בעסק הבשרי שלו.
בפרק הבא מאיר הגיע לבקר את תמר וניסה להכין לה שייק מלוח אך הרס את המכונה.
בסצנה הבאה הופיעו יהודה (אור בן דוד, זוכה העונה הקודמת) וסופי (פרידה עוזיאל, דיירת העונה הקודמת (ששרה את שירה "לא אכפת לי") – חלק ממשפחת ספני, ונתנו עצות ל"אחיהם" ללכת בעקבות ליבם ואהבתם, בעקבותם החליט מאיר להתחתן עם תמר.
בסצנה הבאה משפחת פרידמן, חבריהם וחברי משפחת ספני הטיחו בפניו של שלמה האשמות ומאכלים כאות מחאה.
לאחר מכן התקיימה סצנת החתונה של מאיר ותמר, במהלכה הגיעה עינב בובליל (בתו של יוסי שהשתתפה יחד איתו בעונה הראשונה של התוכנית) בתפקיד 'בעלת האולם' ונפגשה עם אביה.
לאחר מכן התקיימה סצנת החתונה עצמה, בה שרה מאיה בוסקילה (בעצמה דיירת עבר מעונה VIP 1) את שירה סיפור מכור (שמשמש גם כשיר הנושא של ה"טלנובלאח"), לאחר מכן תמר גילתה שהיא בכלל הייתה מאוהבת בעזריאל, נכד הרב, והיא בורחת איתו לארגנטינה.
בינתיים 2 המשפחות מסרבות לשלם את הוצאות החתונה שבוטלה, והאח הגדול מסכים לכסות את ההוצאות ולתת לדיירים תקציב מותרות באם יסכימו הנוכחים שנותרו להכניס עצמם לרשימת ההדחה.
כל הדיירים הסכימו, ונכנסו ישירות לרשימת ההדחה.
הצ'אט הגדול — ביום ה-83, בסלון עמד מחשב נייח ענק, האח הגדול הודיע לדיירים כי היום הם יהפכו לצ'ט בינה מלאכותית ויצטרכו לבצע בזוגות לאורך היום – משימות שהצ'ט יקבל (כפרפרזה על שימוש אנושי ב-ChatGPT).
ראשונים היו דרור ושני שביצעו משימה, ולאחריה התבקשו לדרג את הדייר הפופולרי העדכני, בשונה ממשימת השולחן (הארוחה הלילית).
המשמרת הבאה הייתה של יוכי ותרצה.
הזוג הבא היו חן ויובל.
לאחר מכן המשתמש ביקש מהצ'ט להראות לו את יובל ושני כזוג נשוי בעוד 10 שנים, והם נבחנו על 'שאלון זוגיות' ששאל האח הגדול, כביכול היו נשואים.
לאחר מכן נכנסה אמו של יובל ושוחחה עמו.
כל הדיירים שוחחו על המפגש לאחר מכן.
בהמשך חן ויובל חיוו את דעתם על בחירות ורגשות הדיירים על ההדחה האחרונה, וחן התבקש לתת טיפים 'איך להיות שחקן כדורסל מקצועי'.
המשמרת הבאה הייתה של שירז ומאי, במהלכה הן התבקשו לתת טיפים על חשד לבגידה בין בני זוג, ולהחליף נורה.
המשמרת הבאה הייתה של איסקוב ומוגרבי; השניים התבקשו לרקוד לצלילי יעקב של ללדין בעודם מחופשים ולבושים כבנות, במהלך הריקוד הצטרפה אליהם הזמרת אנה זק ולאחר מכן הופיעה בחצר.
בהמשך הערב מוגרבי ותרצה התבקשו להרכיב את רשימת ההדחה (7 דיירים), עקב דירוגם לדיירים האהובים ביותר בבית.
האח הגדול הודיע לדיירים שבמהלך המשימה צברו 12 פסילות, לאחר מכן תרצה שלפה את התיקיה ובה נחשף מספר הפסילות המקסימלי – 13, והדיירים זכו בתקציב מותרות.
משימת הקפה - ביום ה-86, לאחר הכנת התקציב השבועי, מספר דיירים גילו כי הזמינו בשר במקום קפה.
חן, דרור, יוסי, איסקוב ומוגרבי נכנסו לאח הגדול וביקשו להחליף את הבשר בקפה, האח הגדול הציע להם במקום זאת שכל אחד מחמישתם יוכל לבוא בשבוע הקרוב לחדר האח הגדול וליהנות ממכונת קפה – אבל!
ברגע בו דייר אחר יגלה על כך, ההטבה הסודית תיפסק.
במהלך השבוע הקפה שנשאר נלקח מהבית, הדיירים שהחביאו קפה נדרשו להחזירו ואילו חמשת הדיירים נהנו מקפה בלתי מוגבל, בנוסף להפתעות נוספות (עוגות, ביסקווטים וכדומה).
כדי לשמור על הסוד, הם המציאו סיפור כיסוי שהם מנהלים משא ומתן (כושל) עם האח הגדול על מנת להחזיר את הקפה לשאר הבית.
באותו ערב יוכי ואיסקוב ארגנו (ביוזמת האח הגדול) מסיבת פיג'מות עם משחקי חברה לכל דיירי הבית.
ביום השלישי האח הגדול הזמין את החמישה ל'קפה צהריים', אך בשקט חשף אותם לשאר הדיירים והציע להם לגרום לאחד מהחמישה להתוודות בפניהם בתוך שעה, מבלי שיגלו שהם יודעים את האמת.
אם יצליחו הם יזכו בקפה שילקח מהחמישה, אך אם יכשלו לכל הבית לא יהיה קפה עד סוף השבוע.
בסופו של דבר תרצה רמזה ששאר הדיירים במשימה סודית ואילו חן התוודה ליוכי, והקפה נשלל מכלל הדיירים עד לאותו שבוע.
הקוסם מארץ עוץ — ביום ה-90, הבית הפך לארץ עוץ ממעשיית הקוסם מארץ עוץ.
דורתי (תרצה) וכלבה החמוד (מוגרבי) נסחפו בסופת טורנדו אל ארץ עוץ.
ביער, דורתי וטוטו פגשו את המכשפה הטובה (מאי) ואת המכשפה הרעה (שני), שאחותה נמחצה ומתה כשביתה של דורתי קרס עליה, ולהוסיף פשע, דורתי נעלה את נעליה האדומות של האחות המנוחה.
לאחר מכן דורתי וטוטו פגשו את שני המנצ'קינים: יוסי ושון, שתפקידם לבנות את השביל הצהוב.
בשדה הם פגשו את הדחלילה (יוכי), ובבקתה את איש הפח (איסקוב) שאינו נופל לרגש, ובחצר הם פגשו את האריה הפחדן (יובל) ואת הקופים המעופפים: חן ושירז, שעליהם לקפוץ (על גבי מקפצות) במקום במשך זמן רב, עד שישכללו את יכולות התעופה שלהם.
הקופים (העדיין לא מעופפים) התבקשו לקפוץ במקפצות בחוץ, ובסוף היום יתגלה להם מהו מספר הקפיצות המינימלי שעליהם לקפוץ.
היום נפתח בהעמדה פומבית להדחה, מול הבקתה.
לאחר מכן מוגרבי שלף מעטפה בה נכתב שכל שם שנאמר יועמד להדחה.
בינתיים המונצ'קינים התבקשו למיין אבני חצץ צהובות ולבנות.
איש הפח (איסקוב) קיבל שיחת טלפון מאחיה ואחותה של תרצה והתבקש להעביר את תוכן השיחה והרגש לתרצה עצמה.
שתי המכשפות התבקשו לחלק מתנות ליושבי הארץ.
בהמשך האח הגדול הודיע לתושבי הארץ שעליהם למלא צנצנות של תושבים יריבים באבנים צהובות (מהסוג שהמנצ'קינים מיינו) על מנת שלא יזכו בפגישה עם הקוסם (למנצ'קינים יש יתרון שהאבנים הצהובות שמיינו הוקצו להם בלבד), תוך חמש דקות.
הדחליל (ה), חסר המוח, התבקש להיבחן על חידון טריוויה בנושא 'בית האח הגדול', בסגנון 'קרה או לא קרה'.
בהמשך הדיירים קיבלו אבנים צהובות גדולות, כל משתתף כתב על אבן ביקורת על דייר אחר ונתן לו את האבן.
הדיירים הלכו לישון, יובל ישן באוהל בחוץ (לאחר ארוחת ערב שכללה סטייק).
בבוקר, איש הפח (איסקוב) היה צריך לתאר למוגרבי ביקור וירטואלי במשקפי VR (שרק איסקוב רואה) בביתו, ומפגש עם אשתו וביתו, אך הוא בחר לתת למוגרבי לצפות, בתמורה ל-400 שקלים מתקציב הבית.
בהמשך הדיירים צפו ב"תעודת הזהות" של תרצה, וארז איסקוב פגש את אחיותיו (בנוסף למכתב מהבית) והכיר אותן לשאר הדיירים.
יובל קיבל 'שיחת עידוד' משי חי, דרך שיחת וידאו בחדר האח, ולאחר מכן התבקש להתעמת עם שני דיירים לפי בחירתו.
במהלך היום הדיירים מיינו אבנים צהובות והמשיכו למלא את הצנצנות של הדיירים.
חן קיבל את מספר האבנים הנמוך ביותר והפך 'לקוסם הגדול', לו שמור כוח מיוחד שיתגלה בהמשך.
משימת הסאבלט — ביום ה-97, הדיירים התעוררו לצלילי השיר "לגור איתו" ולאחר זמן קצר האח הגדול הודיע לדיירים שהוא החליט להעמיד את בית האח כ'סאבלט', כדי שהדיירים ירוויחו לעצמם את דמי התקציב השבועי.
במהלך היום ייכנסו שוכרים ל'סאבלט' ועל הדיירים להכין את החדרים לקראת בוא השוכרים, חלקם ירצו להיפגש עם המשכירים שלהם.
הדיירים הכינו את החדר לשוכר הראשון והתיישבו בחדר השינה לצפות בו מבעד למסך הטלוויזיה בכניסתו לבית.
הדייר השני היה 'דרור' (שהפך למודח ה-15 בעונה הנוכחית).
הדיירת הבאה הייתה 'נוי' מעריצה של התכנית ושל ארז מוגרבי בפרט.
הדיירת הבאה הייתה ענת, מיסטיקנית או מרפאה אנרגטית, שטענה שהיא חשה ברגשות שליליים של צעקות מהדיירת יוכי, וביקשה להחדיר בה אנרגיות חיוביות.
לאחריה נכנסה הזמרת אלה לי להב (שהביעה בעבר את תמיכתה בדייר שון ואת רצונה להיפגש איתו), ששוחחה איתו ולאחר מכן שיחקה איתו FIFA.
בהמשך האח קרא לתרצה לחדר האח, ובשקט כינס את הדיירים למשימה סודית: עליהם לעבוד על תרצה שנשיא המדינה, מר "דוד שטרן" יגיע לביקור בבית האח "לראשונה בהיסטוריית התכנית".
בפועל האח הגדול ביים כאילו תרצה גרמה להרעלת הנשיא.
בהמשך הערב נשמע צלצול טלפון ובו אמה של שני בישרה לה שילדיה יבואו לבקרה בעוד חצי שעה וביקשה שתכין להם אוכל, בהמשך בחרה ביובל להצטרף אליהם.
לאחר מכן שלקה (המודחת ה-12) הגיעה לבית והתעמתה עם תרצה, יובל ומוגרבי.
בשעה 22:08 האח הגדול ביקש מהדיירים לסדר את הבית לשוכרת הבאה - הזמרת עדן בן זקן.